Pielikums

Jelgavas pilsētas domes

26.05.2016. lēmumam Nr.6/3

**NOLIKUMS**

**“Pašvaldības atbalsta piešķiršanas kārtība**

 **privātajam bērnu uzraudzības pakalpojumu sniedzējam”**

1. **Vispārīgais jautājums**

1. Nolikums nosaka nosacījumus un kārtību, kādā Jelgavas pilsētas pašvaldība (turpmāk – pašvaldība) piešķir pašvaldības atbalstu privātajam bērnu uzraudzības pakalpojuma sniedzējam, kurš reģistrēts normatīvajos aktos noteiktajā kārtībā un sniedz pilna laika bērnu uzraudzības pakalpojumu (ne mazāk kā 40 stundas nedēļā) (turpmāk – bērnu uzraudzības pakalpojuma sniedzējs) par vienu bērnu no pusotra gada vecuma līdz pamatizglītības ieguves uzsākšanai.

1. **Pašvaldības atbalsta piešķiršanas nosacījumi**
2. Pašvaldības atbalsts piešķirams, ja pastāv visi turpmāk minētie nosacījumi:
	1. bērnam un vismaz vienam bērna vecākam vai likumiskajam pārstāvim (turpmāk – vecāks) dzīvesvieta ir deklarēta Jelgavas pilsētas administratīvajā teritorijā;
	2. bērns ir sasniedzis pusotra gada vecumu;
	3. bērns ir reģistrēts uzņemšanai pašvaldības pirmsskolas izglītības iestādē un nesaņem pirmsskolas izglītības pakalpojumu privātā izglītības iestādē;
	4. ir noslēgts līgums par bērnu uzraudzības pakalpojuma nodrošināšanu bērnam starp bērnu uzraudzības pakalpojuma sniedzēju un vecāku.
3. **Līguma slēgšana un norēķinu kārtība**
4. Lai saņemtu pašvaldības atbalstu, vecāks uzrāda un iesniedz pašvaldības iestādē „Jelgavas izglītības pārvalde” (turpmāk - Izglītības pārvalde) šādus dokumentus:
	1. uzrāda personu apliecinošu dokumentu un bērna dzimšanas apliecību. Bērna likumiskais pārstāvis papildus uzrāda dokumentu, kas dod viņam tiesības rīkoties bērna interesēs;
	2. iesniedz iesniegumu par pašvaldības atbalsta saņemšanu bērnu uzraudzības pakalpojumam (1.pielikums);
	3. iesniedz līguma, kas noslēgts starp bērnu uzraudzības pakalpojuma sniedzēju un vecāku, kopiju.
5. Ja ir izpildīti šī nolikuma 2. un 3.punktā noteiktie nosacījumi pašvaldības atbalsta piešķiršanai, tiek noslēgts līgums starp Izglītības pārvaldi, bērnu uzraudzības pakalpojuma sniedzēju un vecāku par pašvaldības atbalstu bērnu uzraudzības pakalpojuma sniedzējam.
6. Bērnu uzraudzības pakalpojuma sniedzējs katru mēnesi līdz piektajam datumam personīgi vai elektroniska dokumenta veidā atbilstoši normatīvajiem aktiem par elektronisko dokumentu noformēšanu iesniedz Izglītības pārvaldē pieprasījumu pašvaldības atbalsta saņemšanai (turpmāk – Pieprasījums) (2.pielikums – fiziskām personām, 3.pielikums – juridiskām personām) par iepriekšējo mēnesi.
7. Ja ir ievēroti visi šī nolikuma nosacījumi pašvaldības atbalsta piešķiršanai, Izglītības pārvalde 10 (desmit) darba dienu laikā no Pieprasījuma saņemšanas dienas veic maksājumu uz bērnu uzraudzības pakalpojuma sniedzēja norādīto kontu kredītiestādē.
8. **Pašvaldības atbalsta pārtraukšanas nosacījumi**
9. Pašvaldības atbalsta piešķiršana tiek pārtraukta:
	1. ne vēlāk kā paziņojumā par vietas piešķiršanu pirmsskolas izglītības programmas apguvei pašvaldības pirmsskolas izglītības iestādē norādītajā termiņā, neatkarīgi no tā, vai vieta ir piešķirta vecāka norādītajā vēlamajā vai citā pašvaldības pirmsskolas izglītības iestādē;
	2. nekavējoties šādos gadījumos:
		1. bērna vai neviena no vecākiem dzīvesvieta vairs nav deklarēta Jelgavas pilsētas administratīvajā teritorijā;
		2. bērnu uzraudzības pakalpojuma sniedzējs ir izslēgts no Bērnu uzraudzības pakalpojuma sniedzēju reģistra;
		3. bērns uzsāk apgūt pirmsskolas izglītības programmu privātā izglītības iestādē;
		4. tiek izbeigts līgums, kas noslēgts starp bērnu uzraudzības pakalpojuma sniedzēju un vecāku.

Jelgavas pilsētas domes priekšsēdētājs A.Rāviņš